cyanic-selkie/wikianc huggingface dataset:
Azores
Finanzas públicas
No ámbito das receitas da Rexión, foron as receitas propias, cun valor de 497,2 millóns de euros, que rexistraron unha taxa de crecemento máis significativa, +11,2%, observando, igualmente, un crecemento do seu peso relativo no total da receita, o cal pasou de 63,1%, en 2003, para 65,9%, en 2004. No computo das receitas propias, saliéntanse as receitas fiscais cuxa execución atinxiu os 488,7 millóns de euros, máis 14,9% do que o respectivo valor de 2003. Os dous grandes agregados de despesa pública - funcionamento e plano de investimentos - mantiveron en 2004 unha estrutura semellante á que detiñan en 2003, traducindo unha lixeira alteración que se considera positiva, xa que se rexistrou un aumento de preto dun punto porcentual no peso relativo das despesas de investimento por contrapartida das despesas de funcionamento. O plano de investimentos atinxiu unha execución de 226,1 millóns de euros, o que traduce unha taxa de crecemento de 6,1%, relativamente a 2003 e unha excelente taxa de realización de 97,2%, se non considerarmos as dotacións do plano que estaban consignadas á receita da reprivatización da EDA (Electricidade dos Azores, SA) e ao pagamento de bonificacións de xuro do crédito á vivenda, cuxa transferencia non foi efectuada en 2004.
Agricultura
A produción de carne rexistra, nos anos máis recentes, unha evolución tendencialmente positiva. O sentido desta evolución é común aos diversos tipos de carnes. Con todo este aumento debese, fundamentalmente, á carne de bovino para exportación, cuxo crecemento aproximando esta nos niveis atinxidos antes da crise de 1997. A evolución no crecemento das carnes para consumo nas propias illas caracterízase máis pola moderación e regularidade.
Comercio
As vendas de automóbiles novos, en 2004, tiveron un comportamento positivo, invertendo a tendencia anterior. En 2004, a venda de automóbiles lixeiros nos Azores representou preto de 77% da venda total de automóbiles novos.
Educación
No ano lectivo de 2002/03 rexistrouse un forte crecemento no número de inscricións na Educación Preescolar e unha continuada preferencia polo Ensino Profesional, que orixinou unha inversión da tendencia negativa que se viña a verificar no volume de inscricións/matrículas a nivel global. Na xeneralidade, o volume de matrículas nos niveis do Ensino Básico e no Ensino Secundario continúan a tendencia descendente que se ten vindo a verificar ultimamente, rexistrando, no nivel do Ensino Secundario, un valor superior a menos 5,5% dos valores verificados no ano anterior. A taxa de escolarización presenta valores crecentes en todas as idades, a pesar de que a poboación escolar está diminuíndo. Este aumento é máis significativo nas idades da Educación Preescolar e a partir dos 14 anos. Da observación da evolución destas taxas, verificase un alargamento do leque de idades con taxas dos 100%, actualmente representativas das idades de escolaridade obrigatoria.
Saúde
Os movementos de internamento nos hospitais e centros de saúde ten mantido características de certa estabilidade, situándose a demora media en 7 ou 8 días e a taxa de ocupación á volta de 62%.
Cultura
Observando agora a evolución intra-anual para os mesmos tipos de equipamentos culturais, verificase que a procura nos museos intensificase nos meses de Verán, en canto a procura nas bibliotecas, ao contrario, é maior nas outras estacións. Para esta diferenza entre as distribucións ao longo do ano contribuirá significativamente a compoñente de turistas que visitan os museos, en canto nas bibliotecas será máis a compoñente de estudantes para lecturas integradas na súa formación académica ao longo do ano escolar. Durante o ano de 2003, os apoios financeiros ás actividades culturais, encadrados xuridicamente polo Decreto Lexislativo Rexional n.º 22/97/A, de 4 de novembro, atinxiron un montante na orde de 480 mil euros.
Recursos hídricos
No que concirne á existencia de sistemas de drenaxe de augas residuais, o nivel de atención era de preto do 38% correspondendo o restantes 62% a fosas sépticas individuais. O nivel de atención relativamente ao tratamento de augas residuais correspondía apenas a un 24% da poboación, valor relativamente reducido.
Residuos industriais e hospitalarios
Obsérvase aínda a inexistencia de destino final adecuado para os residuos industriais, verificándose unha fraca adhesión por parte dos industriais de entrega de datos de rexistro das cantidades producidas. En relación aos residuos hospitalarios, tivo o tratamento adecuado, maiormente os considerados perigosos, que son obxecto de incineración e/ou tratamento químico.
Ambiente sonoro
Das diversas formas de polución existentes, o ruído é unha das que asume unha expresión nos Azores. Con todo, a existencia dalgunhas reclamacións de particulares indica a posibilidade de situacións puntuais dun nivel sonoro ambiente por riba do desexado. A elaboración dun conxunto significativo de mapas de ruído, a adquisición de equipamentos de medición, permite dispor no futuro próximo de instrumentos de monitoraxe e de apoio ao ordenamento do territorio.
Calidade do ar
Os indicadores normalmente utilizados para a caracterización da calidade do ar son o dióxido de xofre (SO2), óxidos de nitróxeno (NOx), monóxido de carbono (CO) e partículas en suspensión. Existen outros contaminantes, como o ozono troposférico (O3), que resultan de reaccións químicas entre contaminantes primarios. Pola lectura dos gráficos abaixo representados, concluíse que as concentracións serán inferiores aos límites estabelecidos na lexislación.
Historia dos Azores
A guerra civil de 1820 tivo unha forte repercusión nos Azores. En 1829 en Vila da Praia, os liberais gañaron sobre os absolutistas, facendo de Illa Terceira o cuartel principal do novo réxime portugués e onde se estableceu o Consello de Regencia (Conselho de Regência) de María II de Portugal.
Proserpina
Mito
esquerda|miniatura|O rapto de Proserpina, de [[Luca Giordano, no Palacio Medici Riccardi, Florencia ]]
Condado de Worcester, Massachusetts
O condado de Worcester (en inglés Worcester County) é un condado do estado de Massachusetts. Segundo o censo do ano 2010 a súa poboación era de 798.552 habitantes, sendo o segundo condado máis poboado de Massachusetts. O súa capital e cidade máis grande é Worcester.
Telinoideos
A dos telinoideos (Tellinoidea) é unha subfamilia de moluscos bivalvos heterodontes da orde dos veneroides. e familia dos semélidos caracterizados pola súa cuncha pequena, ovoide, lisa, moi fráxil e case transparente, que viven debaixo da superficie dos sedimentos areosos e fangosos, na zona nerítica.
Familias
A superfamilia divídese nas seguintes familias:
Alarico I
Alarico I (en gótico, *𐌰𐌻𐌰𐍂𐌴𐌹𐌺𐍃, Alhareiks -rei de todos-; en latín: Alaricus), nado na illa de Peuce (no delta do Danubio) no ano 370 e finado en Cosenza no ano 410, foi un caudillo tervingo da dinastía baltinga, que se converteu en rei dos visigodos (395-410). Era fillo do caudillo visigodo Rocestes ou Rocesthes e irmán (ou sobriño) de Afarid.
Traxectoria
miniatura|Enterramento de Alarico I. Aínda que se fala del como o primeiro dos reis visigodos, foi máis ben un caudillo militar e nunca chegou a pisar a Península Ibérica. A liña de reis godos empeza propiamente co seu sucesor, primo e cuñado, Ataúlfo, que, casado con Gala Placidia en 414, atopou a morte na cidade de Barcino en 415. Con todo, o certo é que aínda que o Reino visigodo de Tolosa como estado federado de Roma (418-476) estaba asentado na Aquitania secunda, polo que a súa política e intervencións militares quedaban lonxe de Hispania, as intervencións de Teodorico I o Grande (418-453) en Hispania van ser numerosas, xa sexa como pobo federado de Roma ou por iniciativa propia. A pesar de todo, só tras a derrota visigoda na batalla de Vouillé e o período chamado interregnum visigodo (507-549), terá lugar o nacemento do Reino visigodo de Toledo, onde seu pobo estabeleceuse após súa morte.
Javier Pérez de Cuéllar
Actividade política
Entre o 25 de novembro do 2000 e o 28 de xullo de 2001 foi nomeado primeiro ministro e ministro de Exteriores do Perú durante o goberno de transición de Valentín Paniagua logo da caída de Alberto Fujimori.
Inmediatamente despois asumiu o cargo de embaixador do Perú en Francia e na UNESCO, ao que renunciou o 22 de xullo de 2004. O 31 de decembro daquel ano renunciou á actividade diplomática e retirouse da vida política activa. Viviu retirado en París, onde en xullo de 2005 sufriu un infarto, do que se recuperou con ben. Foi membro da Comisión de Ética do Comité Olímpico Internacional.
Festival Internacional de Cinema de Cannes de 1946
miniatura|Texto de Georges Huisman, creador do Festival de Cannes (1950). A 1ª edición do Festival Internacional de Cinema de Cannes celebrouse do 20 de setembro ao 5 de outubro do ano 1946. Vinte e dous países presentaron os seus filmes na "Primeira Edición do Festival", que se celebrou no antigo Casino de Cannes. Só un ano despois do remate da segunda guerra mundial, a maioría dos filmes versaron sobre a guerra. Houbo varios problemas técnicos, como a cuberta de lona que se desprendeu nunha tormenta o día anterior á publicación dos gañadores, os carretes de "Notorious" de Hitchcock amosáronse en orde inversa e o filme The Three Musketeers de George Sydney proxectouse do revés.
32ª edición dos Óscar
A 32.ª entrega dos premios Óscar tivo lugar o día 4 de abril de 1960 no RKO Pantages Theatre dos Anxeles (Estados Unidos). O mestre de cerimonias foi Bob Hope.
Javier Gato Iñigo
Javier Gato Iñigo, nado en Irún (Guipúscoa) o 29 de outubro de 1935, é un exfutbolista español. Xogaba de porteiro.
Sons da lubre nas noites de luar
Sons da lubre nas noites de luar é un álbum recompilatorio do grupo de folk galego Luar na Lubre. Publicouse o 6 de novembro de 2012, baixo o selo Warner Music.
A edición está composta de 3 CD e 1 DVD. Neste último, inclúense o concerto gravado en directo o 31 de xullo de 2012 en Santiago de Compostela e unha serie de videoclips.
Cromosoma 10
Enfermidades asociadas
Algunhas das enfermidades asociadas ao cromosoma 10 son as seguintes:
Trastornos cromosómicos
Os cambios na estrutura ou número de copias do cromosoma 10 poden tamén causar problemas de saúde ou no desenvolvemento. Os principais son :
Adstrinxente
miniatura|200px|right|Pedras de [[alume, un adstrinxente.]]
Bayreuth
A súa poboación era, segundo o censo do 31 de decembro de 2019, de 74 783 habitantes.
La Vie d'Adèle
Sinopse
Cos seus 15 anos, Adèle (Adèle Exarchopoulos) non ten dúbidas de que unha rapaza debe saír con rapaces. O problema é que está a cuestionar a súa propia sexualidade. Así que cando unha noite coñece e se namora de Emma (Léa Seydoux), unha moza co cabelo tinguido de azul, os seus sentimentos e a súa identidade volveranse confusos. A súa atracción por unha muller, que comeza a descubrirlle o desexo e o camiño á madurez, someterá a Adèle a unha serie de xuízos por parte de familiares e amigos.
Personaxes
miniatura|dereita|290px|Actores do filme
Solenogastro
Características
Os solenogastros son moluscos pequenos (en xeral de menos de 5 cm). Carecen de cuncha, ollos e tentáculos. A epiderme presenta na súa parte máis externa unha cutícula quitinosa e espículas de calcita e aragoníticas. Presentan un pé que esvara atravesado por un suco lonxitudinal ventral chamado suco pedal ou pedio. A cavidade paleal está moi modificada e non amosan ctenidios (branquias). Presentan unha boca anterior con cirros ou papilas sensoriais. O aparato dixestivo presenta divertículos intestinais que maximizan a superficie de absorción de nutrientes. Presentan glándulas salivares moi elaboradas utilizadas para a clasificación taxonómica e algunhas especies teñen rádula.
Provincia de Nakhon Si Thammarat
Distritos
esquerda|200px|Mapa da provincia amosando os distritos Nakhon Si Thammarat subdivídese en 23 distritos (amphoe), os cales logo se debullan en 165 comunas (tambon) e 1.428 poboados (muban).
Cesare Pavese
Traxectoria
En 1935 estivo preso e foi desterrado durante oito meses a Calabria, acusado de antifascismo polas cartas que intercambiou cunha moza súa da época, que militaba no partido comunista.
O desengano amoroso pola fin da relación sentimental coa actriz norteamericana Constance Dowling, á que dedicou os últimos versos de Verrà la morte ed avrà i tuoi occhi (Vira a morte e terá os teus ollos) e a angustia existencial levárono ó suicidio o 27 de agosto de 1950, nun cuarto do Hotel Roma en Turín.
Zona especial de conservación do Baixo Miño
O Baixo Miño é un espazo natural galego catalogado como zona especial de conservación (ZEC) e que ampara á meirande parte do final do leito fluvial final do río Miño. O ZEC conserva 2870,95 ha., dos cales o 46% son augas mariñas, dos concellos das comarcas de Terra de Celanova, da Paradanta, do Condado e do Baixo Miño.
Fauna
Entre as especies presentes (agás aves) do catálogo galego de especies ameazadas están
Bloc Nacionalista Valencià
Historia e ideoloxía
En 2004 vai presentarse ás eleccións ó Congreso dos Deputados, novamente formando coalición con Esquerra Verda. Nas eleccións ó Parlamento Europeo de 2004 vai presentarse formando parte da coalición GalEusCat-Pobos de Europa, xunto a Convergència i Unió (CiU), Euzko Alderdi Jeltzalea – Partido Nacionalista Vasco (EAJ-PNV), o Bloque Nacionalista Galego (BNG) e o Partido Socialista de Mallorca – Entesa Nacionalista (Illes Balears) (PSM-EN). Nas eleccións autonómicas de 2007 vai presentarse con Esquerra Unida del País Valencià, Els Verds del País Valencià, Els Verds-Esquerra Ecologista e Izquierda Republicana baixo a coalición Compromís Pel País Valencià. Obtivo 195.116 votos (8,14%), e dous deputados dun total de 7.
Joe Biden
Primeiros actos no Senado
Na súa primeira década no Senado, Biden centrouse en temas relativos ao control de armas. Despois de que o Congreso non ratificase o Tratado SALT II asinado en 1979 polo primeiro ministro soviético Leonid Brezhnev e o presidente Jimmy Carter, Biden reuniuse co ministro de Asuntos Exteriores soviético, Andrei Gromiko, para lle comunica-las preocupacións estadounidenses e conseguir cambios que abordasen as obxeccións do Comité de relacións exteriores do Senado. Cando a administración Reagan quixo interpretar vagamente o Tratado SALT I de 1972 para permitir o desenvolvemento da Iniciativa de Defensa Estratéxica, Biden defendeu a estrita adhesión ao tratado. Recibiu unha atención considerable cando criticou ao secretario de Estado George Shultz nunha audiencia do Senado polo apoio da administración Reagan a Suráfrica a pesar da súa continua política de apartheid.
Campaña presidencial de 1988
Porén, en agosto, as mensaxes da campaña resultaban confusas por mor das rivalidades entre os seus asesores e, en setembro, foi acusado de plaxiar un discurso do líder do Partido Laborista británico, Neil Kinnock. No discurso de Biden, este copiara unhas liñas que facían referencia ao feito de ser a primeira persoa da súa familia en acceder á Universidade e, aínda que se referira a ese argumento de Kinnock en ocasións anteriores, de novo, o volveu facer en dúas ocasións a finais de agosto. Con posterioridade, Biden coñeceu a Kinnock en 1988, chegando a ter unha grande amizade; de tal xeito, que durante a súa campaña presidencial de 2008, Biden fixo referencia á controversia presentando a Kinnock ao persoal da súa campaña e dicindo: "Amigos, quero que coñezades o meu mellor contador de historias". O propio Kinnock foi máis comprensivo e, finalmente, os dous homes coñecéronse en 1988, creando unha amizade perdurable.
Comité Xudicial do Senado
miniatura|Biden falando durante a sinatura da Lei contra o crime do presidente [[Bill Clinton|Clinton (1994) en presenza deste e da Fiscal Xeral, Janet Reno.]] Biden foi, durante moito tempo, membro do Comité do Poder Xudicial do Senado. Presidiuno de 1987 a 1995 e foi membro de 1981 a 1987 e de 1995 a 1997. Como presidente, Biden presidiu dúas audiencias de confirmación do Tribunal Supremo dos Estados Unidos moi disputadas. Cando Robert Bork foi nomeado en 1988, Biden rexeitara, nunha entrevista o ano anterior, a súa aprobación a un hipotético nomeamento a Bork e, aínda que, os conservadores se alporizaran, finalmente, ao remata-las audiencias, Biden foi eloxiado pola súa equidade, humor e coraxe. Rexeitando os argumentos dalgúns opositores de Bork, Biden formulou as súas obxeccións a Bork en termos do conflito entre o forte orixinalismo de Bork e a opinión de que a Constitución dos Estados Unidos ofrece dereitos á liberdade e á privacidade máis aló dos expresamente enumerados no seu texto. A candidatura de Bork foi rexeitada no comité por 9-5 votos e despois no pleno do Senado, 58-42.
Campaña presidencial de 2008
miniatura|Campaña de Biden nunha house party en [[Creston, Iowa, xullo de 2007.]] Despois de explorar a posibilidade para lanza-la súa candidatura en varios momentos anteriores, en xaneiro de 2007, Biden declarou a súa candidatura para as eleccións de 2008. Durante a súa campaña, Biden centrouse na guerra de Iraq, no seu historial como presidente dos principais comités do Senado e na súa experiencia en política exterior. A mediados de 2007, Biden destacou a súa experiencia en política exterior en comparación coa de Obama. Biden destacou polas súas intervencións durante a campaña; así, nun debate, dixo referíndose ao candidato republicano Rudy Giuliani: "Só hai tres cousas que menciona nunha frase: un substantivo, un verbo e o 11 de setembro".
2010
Biden, tamén, supervisou o gasto en infraestruturas do paquete de estímulo de Obama destinado a axudar a contrarresta-la recesión en curso. Durante este período, Biden mostrouse satisfeito de que non se producisen casos importantes de despilfarro ou corrupción e, cando rematou a tarefa en febreiro de 2011, afirmou que o número de incidentes de fraude con diñeiro de estímulo fora inferior ao un por cento. Porén, no 23 de marzo de 2010, durante as transmisións de noticias nacionais en directo, un micrófono captou a Biden dicíndolle ao presidente que a súa sinatura da Lei de Protección do Paciente e Atención accesible fora "un gran negocio".
Fermín Martínez Cobo
Traxectoria
Na tempada 1968–69 foi o porteiro do Rayo Vallecano, en Segunda División, firmando 3 encontros.
Hamura
Hamura (羽村市, はむらし, Hamura-shi) é un concello da prefectura de Toquio no Xapón. Está situada no centro-sur da rexión de Kantō e ao oeste da prefectura, na área de Tama, na parte leste da illa de Honshū. A súa superficie é de 9,91 km² e a poboación de 57.018 habitantes (2009) e ten unha densidade de poboación de 5.750 h/km².
Taboadelo, Taboadelo, Ponte Caldelas
Taboadelo é un lugar da parroquia de Taboadelo, no concello pontevedrés de Ponte Caldelas, na comarca de Pontevedra. Segundo o IGE, en 2022 tiña 182 habitantes (102 homes e 80 mulleres).
Club de Remo Cabo da Cruz
Historia
Na Galiza durante os seus anos de funcionamento ten o mérito de ser o mellor club da zona territorial Norte da Federación Galega de remo, mentres que a nivel estatal conta con nove participacións noutros tantos campionatos de España de traiñeiras nos que sempre se clasificou entre os sete primeiros, agás en 1989 que acadou o cuarto posto.
A partir de 1990 o club sofre a súa primeira crise de remeiros, o nivel de competición que se comeza a dar tanto no remo galego coma no estatal esixe un sacrificio maior por parte dos remeiros, un adestramento máis duro, serio e da man de adestradores que coñezan ben este deporte. Por outra banda, a dependencia económica de institucións coma a Xunta, Deputación provincial ou Concello non permite ao club conseguir medios suficientes para afrontar a renovación das embarcacións: novas traiñeiras van aparecendo no mercado, embarcacións cada vez máis competitivas que evolucionan dende a madeira ao poliéster, pasando por fibras mixtas ata chegar ás actuais embarcacións de carbono. Esta falla de axudas, unida á imposibilidade de atopar na Comarca do Barbanza un patrocinador que axude a sufragar os gastos que xera ter unhas instalacións propias, xunto coa dependencia económica dos premios conseguidos cada tempada traen unha nova crise que en 1992 obriga ao club a permanecer pechado toda a tempada.
A Porteliña, Vide, As Neves
A Porteliña é un lugar da parroquia de Vide, no concello pontevedrés das Neves. Segundo os datos do Instituto Galego de Estatística do ano 2008 ten 7 habitantes (2 homes e 5 mulleres).
Torre de Breoghán
A edición está composta de 2 CD e 1 DVD. No primeiro, recompílanse temas clásicos do grupo. No segundo, musícanse episodios do relato épico Lebor Gabála Érenn (Libro das invasións de Irlanda), no que se narra a invasión de Irlanda polos Milesios, que chegarían procedentes de Brigantia (A Coruña). No DVD inclúese o concerto íntegro, que foi gravado en directo os días 21 e 22 de xuño de 2014, no Palacio da Ópera da Coruña.
Banda de música de Mato
Historia
Foi fundada no ano 1904 por Avelino Mato. Entre os seus directores destacan Contiña ou Grandón. Tamén estivo á fronte da banda José Fernández García, coñecido como José de Mato, que máis tarde dirixiría a refundada banda de Silleda.
Esta agrupación foi coñecida por diversos nomes: Val de Mato, Mato de Val, Cercio ou Palio, denominación que adquiriu na década de 1950 por proceder desta parroquia os seus compoñentes. Desapareceu no ano 1953.
Jorge Emilio Bóveda
Traxectoria
Diplomado en Linguas Estranxeiras pola Universidade de Vigo traballa coma mestre de lingua inglesa ademais de colaborar con varios medios xornalísticos e literarios.
CXML
cXML (commerce eXtensible Markup Language) (ou Linguaxe comercial de etiquetas extensibles, en tradución ó galego), é un protocolo electrónico creado pola empresa Ariba no 1999.
Luz de Mafasca
Lenda
Pero, segundo a lenda, cando as chamas comezaron a consumir a cruz de madeira, de entre as cinzas xurdiu unha estraña luz que saltaba dun lado cara a outro, coma se tivese vida propia. Os pastores, asustados, correron afastándose daquel obxecto luminoso que para eles non era outra cousa que a alma do defunto para o cal cravaran aquela cruz.
Desde entón prodúcense estes fenómenos nas noites silenciosas e escuras tanto en Fuerteventura como nas demais illas no arquipélago canario.
François-René de Chateaubriand
miniatura|dereita|250px|François-René de Chateaubriand. François-René, vizconde de Chateaubriand, nado en Saint-Malo, na Bretaña, o 4 de setembro de 1768 e finado en París o 4 de xullo de 1848, foi un diplomático, político e escritor francés considerado o creador do romanticismo na literatura francesa.
Traxectoria
En 1802 adquiriu fama co Xenio do Cristianismo (Le Génie du Christianisme), unha apoloxía da fe cristiá avivada polo renacemento relixioso ocorrido en Francia logo da revolución. Converteuse nun admirador de Napoleón, con quen tivo ocasión de falar de política exterior e das campañas militares, sobre todo da levada a cabo en Exipto. Neste tempo, a restauración do estado confesional coa firma do Concordato coa Santa Sé, en 1801, deulle pé a crer que, dalgunha forma, restaurábase a orde anterior á Revolución.
Foi designado secretario da delegación en Roma por Napoléon e despois ministro de Francia en Le Valais, aínda que non aceptou finalmente o cargo logo da execución do duque de Enghien en 1804. Separado do poder, dedicouse a viaxar, por Francia primeiro e, despois, nun longo periplo que o levou a coñecer Grecia, Xerusalén, o norte de África e España. Volveu á súa terra máis convencido que nunca da súa condena á tiranía, nun xiro que o levou desde o realismo máis trasnoitado cara a posicións próximas ao liberalismo. Un artigo seu en Le Mercure de France contra Napoleón provocou as iras deste. A súa situación obrigoulle a refuxiarse en Valei-aux-Loups, onde escribiu as crónicas das súas viaxes en Itinéraire de Paris à Jérusalem en 1811. Ese mesmo ano foi elixido membro da Academia Francesa, onde realizou un discurso en favor da liberdade que volveu a enfurecer a Napoleón. Pero iso non lle impedíu, en 1814, volver lanzar os seus dardos na súa obra De Bonaparte et des Bourbons.
Durante o reinado de Luís XVIII serviu como embaixador en Berlín (1821) e Londres (1822) (época durante a cal o seu cociñeiro inventou a preparación do filete que leva o seu nome), chegando ata a exercer o cargo de Ministro de Asuntos Exteriores (28 de decembro de 1822 ao 4 de agosto de 1824). Do liberalismo pasara de novo a ser un conservador confeso. Non lle aforrou críticas tampouco ao monarca coa publicación de De la Monarchie selon la charte. No entanto, foi designado en 1822 para representar ao país no Congreso de Verona. Influíu decisivamente para que a Santa Alianza xogase a baza do restablecemento do absolutismo en España tras o Trienio liberal, forzando ao Primeiro Ministro, Joseph de Villèle, a enviar a Louis Antoine de Borbón, duque de Angulema a España na denominada expedición dos Cen Mil Fillos de San Luís, aínda en contra das posicións de Inglaterra.
Relación con Galiza
Chateaubriand menciona dúas veces Galiza na súa obra para relatar o mesmo episodio. A primeira é nas Mémoires de ma vie, redactadas antes de 1826 e publicadas en 1874, cando relata que o seu pai foi atacado por ladróns en Galiza. A segunda é cando relata o mesmo feito na versión definitiva da súa autobiografía, titulada Mémoires d'outre-tombe, que revisa eses primeiros capítulos a partir de 1930 e que foi publicada postumamente a partir de 1848. Nela di que ao seu pai os ladróns o atacaron e o desvalixaron nas Galizas.
Dominio de proteína quinase
Estrutura
As subuniddes catalíticas das proteína quinases están moi conservadas e varias das súas estruturas foron resoltas, o que levou a facer grandes cribas para desenvolver inhibidores específicos das quinases para o tratamento de diversas doenzas.
Pablo Bouza
Traxectoria
Participou en diversos certames artísticos e literarios, como os II e III Encontros de Pintura e Poesía organizados pola Deputación Provincial da Coruña e I e II Diálogos de Pintura e Poesía, Culleredo.
Antonio López Hernández
Obra
miniatura|A Terraza, en Sada. miniatura|Á dereita, a Casa Arambillet. López Hernández, xunto con Ricardo Boán Callejas, está considerado o introdutor do modernismo na cidade da Coruña. Entre as súas obras destacan:
José Luis Iglesias Lago
Traxectoria
Na tempada 1963–64 debutou en Primeira División co Pontevedra, participando en 15 partidos de liga e marcando 3 goles. Foi o primeiro xogador do Pontevedra en marcarlle un gol ao Real Madrid. Ocorreu na xornada 8 no Estadio Santiago Bernabéu, cando Iglesias bateu a Araquistain no minuto 53, aínda que o equipo madrileño acabou gañando o partido por 3-1 con goles de Di Stéfano, Puskás e Gento. Ese ano o equipo galego descendeu a Segunda División.
Volveu participar dun novo ascenso na tempada 1964/65, na que anotou 8 goles, e ao remate da 1965–66 deixou o equipo. Disputou un total de 112 partidos co equipo granate e marcou 26 goles.
Vida persoal
Casou o 7 de xuño de 1964 con María Esther Barreiro Vega na igrexa de San Bartolomeu de Pontevedra.
León de Nemea
A caza do león
Heracles, para ser purificado tralo asasinato dos seus fillos, acto cometido ó volverse louco por culpa de Hera, inimiga de Heracles por celos, tivo que acometer doce traballos que lle encomendara o seu primo Euristeo. O primeiro destes traballos foi cazar ó Léon de Nemea, esfolalo e levar a pel ante Euristeo. O animal devastaba a rexión matando e devorando xente e gando, sen que ninguén o conseguise matar. Por iso Euristeo confiaba en que Heracles morrese no intento.
Orense Nuevo
Traxectoria
Subtitulado Semanario Republicano Radical, apareceu en decembro de 1910. Periódico republicano vencellado ao Partido Radical, estaba promovido por Amado Garra. Estivo dirixido por Juan Contreras Lobit, que foi substituído en febreiro de 1911 por José Marcos. Enfrontado con El Bombo, foi denunciado en agosto de 1911, e en novembro foi desautorizado como órgano do Partido Radical. Cesou a súa publicación en decembro de 1911.
Sarcómero
As moléculas de actina están unidas entre si na liña Z do sarcómero, que forma os bordos do sarcómero. No sarcómero relaxado aparecen diversas bandas claras e escuras. Unha fibra muscular do bíceps pode conter uns 100.000 sarcómeros (tomando a lonxitude do bíceps como 20 cm e a lonxitude do sarcómero como 2 microns). As miofibrilas do músculo liso non están organizadas en sarcómeros.
Contracción
Durante a contracción muscular as bandas A non cambian a súa lonxitude (1,85 microns no músculo esquelético de mamífero), entanto que as bandas I e a zona H se acortan. Isto fai que as liñas Z se acheguen ás veciñas.
A concentración de calcio nas células musculares está controlada polo retículo sarcoplásmico, un tipo especial de retículo endoplasmático liso que se encontra no sarcoplasma. A contracción muscular acaba cando os ións calcio son bombeados de volta ao retículo sarcoplásmico, o que permite que o aparato contráctil da célula muscular se relaxe.
Estrutura comparativa do sarcómero
A estrutura do sarcómero afecta á súa función de diversos xeitos. O solapamento da actina e a miosina dá lugar á curva lonxitude-tensión da contracción, que mostra como a forza do sarcómero decrece se o músculo se estira (para que se poidan formar poucas pontes cruzadas) ou se comprime (ata que os filamentos de actina interfiren uns con outros). A lonxitude dos filamentos de actina e miosina (medidos en conxunto como a lonxitude do sarcómero) afecta á forza e velocidade da contracción, e os sarcómeros máis longos forman máis pontes cruzadas e deste modo teñen máis forza, pero teñen un rango reducido de acurtamento. Os vertebrados presentan un rango moi limitado de lonxitudes do sarcómero, que teñen aproximadamente a mesma lonxitude óptima (lonxitude no pico lonxitude-tensión) en todos os músculos dun individuo e entre distintas especies. Os artrópodos, porén, presentan enormes variacións (ata de sete veces) na lonxitude dos sarcómeros, tanto entre distintas especies coma entre músculos dun mesmo individuo. A razón desta falta de variabilidade na lonxitude dos sarcómeros dos vertebrados non se coñece ben.
Partido Carlista del Reino de León
Leonesismo
Tras aprobarse recentemente o novo Estatuto de Autonomía de Castela e León opúxose rotundamente a el, cualificándoo de "burla" e acusándoo de que non trae ningunha mellora aos obreiros leoneses (...) nin traerá un benestar para eles nin un emprego de máis calidade nestes momentos de precariedade laboral, tampouco favorecerá ás bisbarras rurais leonesas na súa loita por un futuro e contra o despoboamento, e por suposto, segue virando as costas ao pobo leonés con respecto a recuperar o seu histórico autogoberno.". Do mesmo xeito manifestouse contra a liña de alta tensión Sama-Velilla ou a favor da creación do hospital comarcal de Benavente, a reapertura das vías de tren: a vía da Prata e a liña de La Fuente-Barça d'Alva.
Bloque de la Izquierda Asturiana
O Bloque de la Izquierda Asturiana (BIA) foi unha coalición nacionalista asturiana de esquerdas formada por Izquierda Asturiana (IAS), Izquierda Nacionaliega d'Asturies (INA) (escisión de Andecha Astur) e o Partido Comunista de los Pueblos de España (PCPE). Presentouse ás Eleccións á Xunta Xeral do Principado de Asturias de 1999 nas que obtivo 1366 votos (0,22%); nas eleccións xerais do 2000 só obtivo 1085 votos. Despois, a coalición desfíxose.
Jens Christian Moesgaard
Jens Christian Moesgaard, nado en 1963 en Aarhus, Xutlandia, é un numismático danés.
Traxectoria
Ese mesmo 1992 desprazouse a Francia para traballar nos Museos Departamentais de Seine-Maritime, en Ruán, onde se encargou das súas coleccións de moedas. En 1996 colaborou coa Asociación para as Escavacións Arqueolóxicas Nacionais (AFAN), na vila de Petit-Quevilly, próxima a Ruán, no ámbito da localización e a avaliación de achados monetarios.
Jens Christan Moesgaard forma parte do comité científico de diversas publicacións periódicas de carácter numismático, como Revue Numismatique ou Brussels Journal of Archaeological Numismatic, e é editor de Nordisk Numismatisk Unions Medlemsblad, da Unión Numismática Nórdica. Ademais, é membro correspondente da Sociedade Numismática Sueca desde 2007 e membro honorario da Association Numismatique du Centre, de Orleáns.
Publicacións
Estas son as monografías máis salientables publicadas por Jens-Christian Moesgaard ao longo da súa carreira:
Wikimaratón
Estas sesións introdutorias adoitan ser desenvolvidas por wikipedistas expertos, que ademais continúan atendendo dúbidas no transcurso da sesión de traballo.
Quinta, Vide, As Neves
Quinta é un lugar da parroquia de Vide, no concello pontevedrés das Neves. Segundo os datos do Instituto Galego de Estatística do ano 2008 ten 6 habitantes (1 home e 5 mulleres).
Dátil
miniatura|Acios de dátiles en Murcia.
Medicinais
Foi considerada beneficiosa na menciña. En naturopatía prescríbese o seu uso para a asma, bronquite, tuberculose, tose, febres, cancro, dor de estómago, arrefriado, fatiga nos ollos ou gonorrea. É un excelente produto, coma froito ben chegado e fervido en leite amolece as vías respiratorias. Pódese comer cru coma froito ou preparado en marmeladas, pudins, tortas, xeados etc.
Pestes e doenzas da datileira
Enfermidades:
A Madanela de Montes, Forcarei
Patrimonio
No IES Chano Piñeiro consideraron a posibilidade de que a orixe do topónimo puidese ser orixinalmente medanela diminutivo de meda. A igrexa parroquial inaugurouse en 1964.
Subrexión de Rovaniemi
miniatura|200px|Localización da subrexión de Oulu en Finlandia. A subrexión de Rovaniemi (en finés Rovaniemen seutukunta) é unha das seis subdivisións da rexión de Laponia. En 2017 tiña unha poboación de 65 859 habitantes.
Requeixo, Vide, As Neves
Requeixo é un lugar da parroquia de Vide, no concello pontevedrés das Neves. Segundo os datos do Instituto Galego de Estatística do ano 2008 ten 13 habitantes (6 homes e 7 mulleres).
Phoenix
Orixe da cidade
En 1867, o aventureiro Jack Swilling parou para descansar na zona norte das Montañas White Tank. Descubriu que a área tiña numerosas zonas agrícolas, libres de xeadas. Só se necesitaba auga. En 1868 construíu unha canle que traía auga desde o río Salgado e fundou unha pequena colonia a uns 6 quilómetros da actual cidade. O nome de Phoenix (fénix) deullo o pioneiro Darrel Dupa simbolizando así o nacemento dunha nova civilización sobre as ruínas deixadas polos hohokan. A cidade foi recoñecida oficialmente o 4 de maio de 1868.
Marieta Quesada Legido
Traxectoria
É filla do debuxante Fernando Quesada Porto e da pintora Ana Legido.
Meavía, Forcarei
San Xoán de Meavía é unha parroquia que se localiza no concello de Forcarei, na comarca de Tabeirós - Terra de Montes. Segundo o IGE en 2014 tiña 238 habitantes (117 homes e 121 mulleres), 55 menos ca en 2004 (148 mulleres e 145 homes) e 69 menos ca en 1999. Ten nove entidades de poboación.
Desta parroquia era o pintor Xesús Muras (1958-2008).
Deepwater Horizon
Accidente
No accidente resultaron feridos 17 tripulantes e 11 desapareceron.
Marea negra
O Goberno dos Estados Unidos calculou que se verteran 779.000 toneladas en total, das que se evaporou ou disolveu o 75%, ó que científicos e ecoloxistas retrucaron que iso non significa que desaparecese senón que o petróleo seguía presente no aire ou disolto no mar, en forma de micropingas das que resulta imposible calcular un ritmo de degradación, xa que os estudos existentes se fixeran sobre augas superficiais, con condicións de temperatura e osixenación diferentes.
Seja Majeed
Traxectoria
Ata o de agora ten publicada só unha novela, The forbidden tales of Larsa (Os contos esquecidos de Larsa), unha novela de romance que acontece na cidade mesopotámica de Larsa ao ser conquistada por Asiria.
Millarada, Forcarei
Topónimo
Deriva do latín milium, para indicar un lugar onde abundaba o millo miúdo. .
Acrocephalus
Características
Distribúense por todo o mundo, excepto América e as zonas polares. Algunhas das especies son sedentarias, pero moitas, as que viven en zonas de clima temperado, efectúan migracións cara ao sur, para pasaren o inverno.
Filgueiras, Guillamil, Rairiz de Veiga
Filgueiras é un lugar da parroquia de Guillamil, no concello ourensán de Rairiz de Veiga. Segundo o IGE do 2008 tiña 32 habitantes deles 17 homes e 15 eran mulleres, o que supón que non variou a poboación desde 2007.
O xardín
O xardín (en Le Square) é unha novela e obra de teatro de Marguerite Duras publicada o 6 de setembro de 1955 por Gallimard. Como obra de teatro, foi representada cunha versión acurtada o 17 de setembro de 1957 no Studio des Champs-Elysées, a cal foi representada en 1961 no Théâtre des Mathurins.
Galería Uffizi
Colección Contini Bonacossi
Na ala dereita do edificio, con entrada por vía Lambertesca, atópase exposta a extraordinaria colección Contini Bonacossi, reunida a comezos do século XX e doada á Galería Uffizi nos anos 90, representando así unha ampliación considerable dos fondos do museo. Da colección forma mobiliario, cerámica antiga, terracotas de Luca Della Robbia e sobre todo unha moi notable serie de obras de escultura e pintura, en especial toscana, entre as que destacan:
Baleira
Vexetación
Hai variedades de interese excepcional, tanto polos endemismos coma polas comunidades vexetais existentes. Nas diferentes altitudes distribúense carballos, meloxos, bidueiros, teixos, faias, abrairas, abruñeiros e xardóns, que posibilitan a supervivencia invernal das especies animais, ás que lles ofrecen alimento e refuxio. A matogueira, formada por uces, xestas, carqueixas, piornos e carpazas, ocupa unha ampla superficie das serras, protexendo o chan das ladeiras e cumios da erosión. Na parte setentrional do municipio encóntrase o bosque da Marronda, espazo natural protexido pola súa riqueza forestal e ecolóxica.
Limp Bizkit
Membros do grupo
Actual
Guillamil, Guillamil, Rairiz de Veiga
Guillamil é un lugar da parroquia de Guillamil, no concello ourensán de Rairiz de Veiga. Segundo o IGE do 2008 tiña 67 habitantes deles 35 homes e 32 eran mulleres, o que supón que diminuíu a poboación desde 2007.
Lingua aché
Escrita
En 1978 traducíronse fragmentos da Biblia ao aché.
Ciberfeminismo
Antecedentes
Concretamente, Haraway, no seu clásico Manifesto Cyborg (1991), identifica un novo tipo de feminismo, aínda que nunca reclamou o termo "ciberfeminismo". A idea que Donna propón é o concepto de cyborg, que esvaece os límites entre as persoas e as máquinas, así que habería unha diferenza entre homes e mulleres abrindo un camiño máis aló dos xéneros.
Primeira Internacional Ciberfeminista
O grupo Old Boys Network foi un elemento clave na organización da reunión. Este grupo de traballo estaba composto por seis mulleres en consulta en liña coas participantes, o que permitiu que o traballo fose colaborativo. A suma das participantes e das directrices do grupo OBN (Old Boys Network) reuniu a trinta mulleres moi diversas de máis de oito países diferentes, con diversas situacións económicas, profesionais e políticas.
Vilaframil
O topónimo Vilaframil pode referirse a:
Gran Premio dos Estados Unidos de 1962
Resumo
A nova estrela de Lotus, o escocés Jim Clark, obtivo a súa terceira vitoria da tempada, e terceira da súa carreira, para manter vivas as súas esperanzas de dar alcance a Graham Hill para o Campionato de Pilotos de 1962 na carreira restante. Hill terminou nove segundos atrás no segundo lugar co BRM, mentres que Bruce McLaren, foi terceiro, cunha volta perdida.
Sinfonía concertante para violín e viola (Mozart)
Historia
No momento da súa composición en 1779, Mozart estaba a realizar unha viaxe por Europa que incluía Mannheim e París. As complexas dinámicas orquestrais da composición reflicten as cada vez maiores capacidades técnicas da orquestra europea naquel momento e estaba fortemente infuído pola súa visita á orquestra da corte de Mannheim durante a súa viaxe de 1777 a 1779. Mozart estivera experimentando co xénero da sinfonía concertante, e esta obra pode considerarse como o exemplo máis notable deste xénero a medio camiño entre a sinfonía e o concerto.
Influencia
As dúas frases iniciais de The Windmills of Your Mind, unha canción pertencente á banda sonora da película O caso de Thomas Crown (1968), tomáronse do inicio do segundo movemento da Sinfonía concertante.
Empregáronse variacións do segundo movemento para a banda sonora da película Drowning by Numbers (1988) de Peter Greenaway, composta por Michael Nyman. Esta música reaparece despois de cada afogamento no guión.
O compositor e contrabaixista estadounidense Edgar Meyer estaba tan interesado nesta obra que en 1995 escribiu un dobre concerto para contrabaixo, violonchelo e orquestra que, aínda que é moi diferente no que respecta ao estilo, presenta unha estrutura moi similar á Sinfonía concertante de Mozart.
Elena Cornaro Piscopia
Elena tamén foi considerada unha música experta. Ademais de dominar o sciblis, o que significa que dominou case todo o coñecemento do seu tempo, Elena dominou o clavicémbalo, o clavicordio, a arpa e o violín. As súas habilidades musicais foron demostradas pola música que compuxo ó longo da súa vida.
Fastback
Algúns modelos (como o Ford Mustang) comercializáronse especificamente como fastback, a miúdo para diferenciar o modelo doutros estilos de carrozaría (por exemplo, modelos cupé) da mesma gama de modelos. O cupé de 4 portas é unha ferramenta de marca común que se emprega hoxe en día para describir os sedáns fastback.
Muíños, Pazos de Reis, Tui
Muíños é un lugar da parroquia de Pazos de Reis, no concello pontevedrés de Tui, na comarca do Baixo Miño. Segundo o padrón municipal de habitantes do Instituto Galego de Estatística no ano 2019 tiña 17 habitantes (6 homes e 11 mulleres), un descenso de 2 habitantes respecto ao ano 1999.
Fastback
Historia
En Australia os coches fastback coñecéronse como os "sloper" e comezaron a introducirse en 1935, deseñado por primeira vez por Holden de General Motors como unha das carrozarías dispoñibles nos chasis Oldsmobile, Chevrolet e Pontiac. O deseño máis inclinado foi engadido por Richards Body Builders en Australia aos modelos Dodge e Plymouth en 1937, por Ford Australia en 1939 e 1940, así como un estilo máis inclinado feito no chasis Nash. Segundo o historiador do automóbil GN Georgano, "os Slopers eran coches avanzados para o seu día".
No Xapón, o coche Toyota AA adoptou por primeira vez o estilo fastback en 1936. O Toyota AA estaba fortemente influído polo DeSoto Airflow de 1933. Despois da segunda guerra mundial, o Mitsubishi Colt 800 de 1965 foi o primeiro coche xaponés en adoptar o estilo fastback. O Prince Skyline 1900 Sprint foi desenvolvido por Prince Motor Company en 1963, pero nunca se comercializou. No coche Kei xaponés, o Subaru 360 de 1958 adoptou o estilo fastback. Despois diso, todos os fabricantes de automóbiles xaponeses completaron a adopción do estilo fastback co Honda N360 de 1967 (coche Kei), o Nissan Sunny Coupe de 1968, e o Mazda Familia Rotary Coupe de 1968, Suzuki Fronte "stingray look" de 1970, Daihatsu Fellow MAX de 1971. Desde finais dos anos 1960 ata os 70, o americano estilo botella Coca Cola popularizouse no Xapón, e Toyota Motor Corporation propuxo un novo estilo chamado "Liftback" co Toyota Celica de 1973.
Carral
Historia
O Concello de Carral naceu como tal en 1836, sendo gobernador civil Pío Pita Pizarro. miniatura|Monumento aos [[Mártires de Carral.]] Hai restos prehistóricos desde a época do paleolítico, como dolmens, medoñas e mámoas no monte Xalo e en Paleo, zonas onde tamén se atoparon machados, puntas de frecha, elementos de cociña ou muíños. Hai restos castrexos en Paleo, Paiolante, Gosende, Balbén, Ameás, Herves e a Eira dos Mouros.
Revolución de 1846
En abril de 1846, tralo levantamento contra o presidente do goberno español Narváez, Miguel Solís, Coronel do Estado Maior da Capitanía Xeneral de Galicia proclamou unha Xunta de Goberno de Galicia en contra do goberno de Isabel II. O 23 de abril Solís foi capturado, sendo previsto que fosen xulgados na Coruña. Porén, el e os seus homes foron fusilados tras un falso xuízo en Carral o día 26.
Glenn Branca
Comezos
Glenn escribiu e produciu a peza teatral/musical "Anthropophagoi", a primeira obra da compañía. En 1976 apareceu a segunda produción de The Bastard Theater, "What Actually Happened". A pesar da natureza pouco convencional, os espectáculos recibiron interesantes críticas por parte dos xornais The Phoenix e The Boston Globe. Toda a música para as produción de The Bastard Theater eran composicións orixinais de Branca ou de Rehberger e foron interpretadas ao vivo polos actores/músicos.
Mundial de Fútbol de 2014 - Fase final
Brasil - Chile
miniatura|Brasil - Chile.
Amicacina
Resistencia
A amicacina é moi difícil de inactivar polos sistemas bacterianos, polo que é difícil que aparezan resistencias. A amicacina é inmune ao ataque da maioría dos encimas inactivadores bacterianos; esta protección realízaa o residuo L -hidroxiaminobuteroíl amida (L-HABA) unido ao nitróxeno en posición 3, que inhibe a acetilación, fosforilación e adenilación no anel do azucre situado a maior distancia (C-2,C-3,C-4). Para previr o desenvolvemento de resistencias bacterianas a este antibiótico extremadamente poderoso, o seu uso está estritamente regulado.
Carlos Terrazas
Traxectoria
O 17 de decembro de 2013 anunciouse a súa contratación polo Mirandés, en substitución de Gonzalo Arconada. O 1 de decembro de 2016 foi destituído debido aos malos resultados, sendo substituído por Claudio Barragán.
Gran Premio do Canadá de 1988
O Gran Premio do Canadá de 1988 (oficialmente o 1988 Formula 1 Grand Prix du Canada) foi unha carreira de Fórmula 1 que se celebrou o 12 de xuño de 1988 no Circuíto Gilles Villeneuve, Montreal, Canadá. A carreira foi a quinta rolda da tempada.
Cualificación
Derek Warwick sufriu un grave accidente na nova recta de boxes na sesión do sábado cando o seu coche voou por encima dos bordos logo de que o seu Arrows A10B perdera o control na zona de freada da chicana nunha mancha de aceite que deixara momentos antes o AGS de Philippe Streiff. Thierry Boutsen no Benetton - Ford seguía ao AGS viu o que pasou e evitou a sucidade que Streiff deixara na pista. Warwick foi o seguinte en chegar momentos máis tarde sen poder evitar o derramo de aceite o Arrows foise da parte traseira, Warwick estaba negociando a chicana dereita-esquerda. O Arrows rebotou sobre a beirarrúa interior e levantouse no aire. Cando golpeou o chan o impacto causoulle a Warwick un desmaio. O coche, seguiu volveu a saír polo aire antes de aterrar de novo e golpear o que é agora o "Mur du Québec" (Muro do Quebec) ou "O Muro dos Campións", xunto aos novos boxes sen diminuír a velocidade. Xusto en fronte estaba o box Williams, Nigel Mansell, que sufrira un accidente similar na práctica para o Gran Premio do Xapón de 1987. Sabendo que o mellor que Warwick podía facer era non moverse, inmediatamente saltou a vala que separaba a pista dos boxes e foi o primeiro en axuda a un Warwick agora consciente, quitándose o casco e dándolle instrucións para permanecer no coche ata a chegada do equipo médico da F1 na pista dirixido polo profesor Sid Watkins. Valentemente, Warwick, que se lesionou as costas no accidente e admitiu nunha entrevista na mañá da carreira que estaba moi ríxido e dorido, comezou na súa 16ª posición de cualificación ao día seguinte no mesmo coche co que chocou, o equipo Arrows logrou reparalo durante a noite.
Clasificación
miniatura|right|[[Ayrton Senna logrou a pole position e gañou a carreira para McLaren.]] miniatura|right|[[Alain Prost finalizou a seis segundos do seu compañeiro de equipo.]] miniatura|right|[[Thierry Boutsen logrou a última posición do podio para Benetton.]] miniatura|right|[[Gerhard Berger retirouse co seu Ferrari con problemaseléctricos na volta 23.]]
Carreira
miniatura|right|250px|Podio da carreira: Prost (2º), Senna (gañador), Boutsen (3º)